На основу члана 4. став 5. тачка 2) Закона o комуналним делатностима („Службени гласник РС”, бр. 88/11 и 104/16) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ИЗМЕНАМА И ДОПУНАМА УРЕДБЕ О НАЧИНУ И УСЛОВИМА ЗА ОТПОЧИЊАЊЕ ОБАВЉАЊА КОМУНАЛНИХ ДЕЛАТНОСТИ

Члан 1.

У Уредби о начину и условима за отпочињање обављања комуналних делатности („Службени гласник РС”, број 13/18) у члану 2. после речи: „погребна делатност;” додају се речи: „управљање јавним паркиралиштима;”.

Члан 2.

У члану 7. после става 1. додају се ст. 2. и 3, који гласе:

„Изузетно од става 1. овог члана, за гробље површине до 5 ha које је у својини цркве или верске заједнице, подносилац захтева за проверу испуњености услова за отпочињање обављања комуналне делатности управљање гробљима и сахрањивање мора да има минималну стручну оспособљеност кадрова и то: једног запосленог средњег образовања у трогодишњем или четворогодишњем трајању и два запослена основног образовања.

Јединица локалне самоуправе не може донети одлуку о поверавању послова сахрањивања, уређивања и одржавања гробља које је у својини цркве или верске заједнице, без сагласности те цркве или верске заједнице, у складу са законом.ˮ

Досадашњи став 2. постаје став 4.

Члан 3.

После члана 11. додају се назив изнад члана 11а и чл. 11а-11ж, који гласе:

„Минимални услови које морају да испуне вршиоци комуналних делатности за отпочињање обављања комуналне делатности управљање јавним паркиралиштима

Члан 11а

Подносилац захтева за проверу испуњености услова за отпочињање обављања комуналне делатности управљање јавним паркиралиштима мора да има минималну стручну оспособљеност кадрова и технички капацитет према врсти послова које обавља, и то:

1. одржавање јавних паркиралишта и простора за паркирање на обележеним местима (затворени и отворени простори);
2. организација и вршење контроле и наплате паркирања на јавним паркиралиштима (отворени простори за паркирање односно простори без контролисаног уласка и изласка);
3. организација и вршење контроле и наплате паркирања на јавним паркиралиштима (затворени простори за паркирање, односно простори са контролисаним уласком и изласком);
4. уклањање непрописно паркираних, одбачених или остављених возила, премештање паркираних возила под условима у складу са законом којим се уређују комуналне делатности и другим посебним законом (поступање по налогу надлежног органа);
5. постављање уређаја којима се по налогу надлежног органа спречава одвожење возила;
6. уклањање, премештање возила и постављање уређаја којима се спречава одвожење возила у случајевима предвиђеним посебном одлуком скупштине јединице локалне самоуправе којом се уређује начин обављања комуналне делатности управљање јавним паркиралиштима;
7. вршење наплате комуналних услуга (кориснички сервис).

Члан 11б

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове одржавање јавних паркиралишта и простора за паркирање на обележеним местима (затворени и отворени простори) мора да има минималну стручну оспособљеност кадрова и минимални технички капацитет, и то:

|  |  |  |  |  |  |  |
| --- | --- | --- | --- | --- | --- | --- |
| Ред.  број | Стручна оспособљеност кадрова | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Високо образовање одговарајуће струке  (најмање 240 ЕСПБ бодова) | 0 | 1 | 1 | 3 | 10 |
| 2. | Високо образовање одговарајуће струке  (најмање 180 ЕСПБ бодова) | 0 | 0 | 0 | 1 | 3 |
| 3. | Средње образовање у трогодишњем или четворогодишњем трајању | 1 | 2 | 2 | 7 | 38 |
| 4. | Основно образовање | 0 | 1 | 1 | 3 | 8 |

Под одговарајућом струком за запослена лица са високим образовањем у смислу обављања послова комуналне делатности управљање јавним паркиралиштима за послове из члана 11а тачка 1) ове уредбе подразумева се стечено високо образовање на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, из техничке, природне или друштвене научне области (редни број 1.), односно стечено високо образовање првог степена студија у обиму од најмање 180 ЕСПБ бодова, односно на основним студијама у трајању до три године, из техничке, природне или друштвене научне области (редни број 2.).

|  |  |  |  |  |  |  |
| --- | --- | --- | --- | --- | --- | --- |
| Ред.  број | Технички капацитет | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Транспортно-путарско возило за превоз опреме и радника | 1 | 1 | 1 | 1 | 5 |
| 2. | Камион кипер | 0 | 0 | 0 | 1 | 1 |
| 3. | Машина за обележавање хоризонталне сигнализације | 0 | 1 | 1 | 1 | 2 |
| 4. | Машина за чишћење простора за паркирање | 0 | 0 | 0 | 0 | 1 |
| 5. | Локација за смештање возила, машина, алата | 1 | 1 | 1 | 1 | 1 |
| 6. | Комплет алата и опреме | 0 | 0 | 1 | 1 | 1 |

Под комплетом алата и опреме у смислу ове уредбе подразумева се: агрегат, брусилица и бушилица (вибрациона).

Члан 11в

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове организација и вршење контроле и наплате паркирања на јавним паркиралиштима (отворени простори за паркирање, односно простори без контролисаног уласка и изласка) мора да има минималну стручну оспособљеност кадрова и минимални технички капацитет, и то:

|  |  |  |  |  |  |  |
| --- | --- | --- | --- | --- | --- | --- |
| Ред.  број | Стручна оспособљеност кадрова | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Високо образовање одговарајуће струке | 1 | 1 | 1 | 1 | 3 |
| 2. | Средње образовање у трогодишњем или четворогодишњем трајању | 1 паркинг контролор на 500 паркинг места  по смени | 1 паркинг контролор на 500 паркинг места  по смени | 1 паркинг контролор на 500 паркинг места  по смени | 1 паркинг контролор на 500 паркинг места  по смени | 1 паркинг контролор на 400 паркинг места  по смени |

Под одговарајућом струком за запослена лица са високим образовањем у смислу обављања послова за комуналну делатност управљање јавним паркиралиштима за послове из члана 11а тачка 2) ове уредбе подразумева се високо образовање на основним академским студијама у обиму од 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету из техничке, природне или друштвене научне области, односно стечено високо образовање првог степена студија у обиму од 180 ЕСПБ бодова, односно на основним студијама у трајању до три године, из техничке, природне или друштвене научне области.

Подносилац захтева доставља и одлуку скупштине једнице локалне самоуправе или другу јавну исправу којом је јасно утврђен број паркинг места на територији једнице локалне самоуправе.

|  |  |  |  |  |  |  |
| --- | --- | --- | --- | --- | --- | --- |
| Ред.  број | Технички капацитет | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Уређај за вршење контроле и наплате | 1 на 2 запослена | 1 на 2 запослена | 1 на 2 запослена | 1 на 2 запослена | 1 на 2 запослена |
| 2. | Софтверско решење за вршење контроле и наплате | 1 | 1 | 1 | 1 | 1 |
| 3. | Рачунар | 1 на 2 запослена | 1 на 2 запослена | 1 на 2 запослена | 1 на 2 запослена | 1 на 2 запослена |
| 4. | Штампач | 1 на 2 запослена | 1 на 2 запослена | 1 на 2 запослена | 1 на 2 запослена | 1 на 2 запослена |
| 5. | Сервер | 0 | 1 | 1 | 1 | 1 |
| 6. | Фото апарат | 1 на 2 запослена | 1 на 2 запослена | 1 на 2 запослена | 1 на 2 запослена | 1 на 2 запослена |

Члан 11г

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове организација и вршење контроле и наплате паркирања на јавним паркиралиштима (затворени простори за паркирање односно простори са контролисаним уласком и изласком) мора да има:

1. минималну стручну оспособљеност кадрова, и то једног запосленог по смени, по објекту средњег образовања (у трогодишњем и четворогодишњем трајању);
2. минимални технички капацитет, и то:
3. улазну рампу, улазни дистрибутер, излазну рампу, излазни дистрибутер и наплатно место – по једно по објекту;
4. софтверско решење за вршење контроле наплате, рачунар и штампач;
5. сервер (за преко 500.000 становника).

Под објектом у смислу обављања послова за комуналну делатност управљање јавним паркиралиштима подразумева се паркиралиште са контролисаним улазом и излазом.

Члан 11д

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове уклањање непрописно паркираних, одбачених или остављених возила, премештање паркираних возила под условима у складу са законом којим се уређују комуналне делатности и другим посебним законом (поступање по налогу надлежног органа) мора да има минималну стручну оспособљеност кадрова и минимални технички капацитет, и то:

|  |  |  |  |  |  |  |
| --- | --- | --- | --- | --- | --- | --- |
| Ред.  број | Стручна оспособљеност кадрова | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Средње образовање  (у трогодишњем или четворогодишњем трајању) и положен возачки испит Б и Ц категорије | 1 | 2 | 3 | 4 | 30 |
| 2. | Основно образовање | 1 | 2 | 3 | 4 | 30 |

|  |  |  |  |  |  |  |
| --- | --- | --- | --- | --- | --- | --- |
| Ред.  број | Технички капацитет | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Камион са специјалном надоградњом (дизалица) за уклањање теретних возила | 0 | 0 | 0 | 0 | 1 |
| 2. | Камион са специјалном надоградњом (сезонско, зими чишћење снега, лети уклањање возила) | 0 | 0 | 0 | 4 | 10 |
| 3. | Специјално возило – радионица за интервенције на терену | 0 | 0 | 1 | 1 | 1 |
| 4. | Камион са специјалном надоградњом (дизалица) | 1 | 2 | 3 | 4 | 30 |
| 5. | Покретни PC рачунар | 0 | 1 на 2 запослена | 1 на 2 запослена | 1 на 2 запослена | 1 на 2 запослена |
| 6. | Софтверско решење за видео надзор | 0 | 1 | 1 | 1 | 1 |
| 7. | Сервер | 0 | 1 | 1 | 1 | 1 |
| 8. | Рачунар | 0 | 1 | 1 | 1 | 20 |
| 9. | Фото апарат | 1 | 2 | 3 | 4 | 1 на 1 запосленог |
| 10. | Локација за смештај и издавање возила | 1 | 1 | 1 | 1 | 4 |

Члан 11ђ

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове постављање уређаја којима се по налогу надлежног органа спречава одвожење возила мора да има минималну стручну оспособљеност кадрова и минимални технички капацитет, и то:

|  |  |  |  |  |  |  |
| --- | --- | --- | --- | --- | --- | --- |
| Ред.  број | Стручна оспособљеност кадрова | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Средње образовање  (у трогодишњем или четворогодишњем трајању) | 1 | 1 | 1 | 2 по смени | 2 по смени |
| 2. | Основно образовање | 1 | 1 | 1 | 0 | 0 |

|  |  |  |  |  |  |  |
| --- | --- | --- | --- | --- | --- | --- |
| Ред.  број | Технички капацитет | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Уређај за блокаду возила | 1 | 2 | 3 | 10 | 26 |

11е

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове уклањање, премештање возила и постављање уређаја којима се спречава одвожење возила у случајевима предвиђеним посебном одлуком скупштине јединице локалне самоуправе којом се уређује начин обављања комуналне делатности управљање јавним паркиралиштима мора да има минималну стручну оспособљеност кадрова и минимални технички капацитет, и то:

|  |  |  |  |  |  |  |
| --- | --- | --- | --- | --- | --- | --- |
| Ред.  број | Стручна оспособљеност кадрова | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Средње образовање  (у трогодишњем или четворогодишњем трајању*)* | 1 | 2 | 2 | 4 | 4 |
| 2. | Основно образовање | 1 | 2 | 2 | 2 | 2 |

|  |  |  |  |  |  |  |
| --- | --- | --- | --- | --- | --- | --- |
| Ред.  број | Технички капацитет | Број становника | | | | |
| до 100.000 | од 100.000  до 200.000 | од 200.000  до 300.000 | од 300.000  до 500.000 | преко 500.000 |
| 1. | Уређај за блокаду возила | 1 | 2 | 3 | 10 | 26 |
| 2. | Камион са специјалном надоградњом (дизалица) | 1 | 1 | 1 | 2 | 2 |

Члан 11ж

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове вршење наплате комуналних услуга (кориснички сервис) мора да има минималну стручну оспособљеност кадрова, и то:

1. до 500.000 становника – један запослени по смени, средњег образовања (у трогодишњем или четворогодишњем трајању);
2. преко 500.000 становника – три запослена по смени, средњег образовања (у трогодишњем или четворогодишњем трајању).

Подносилац захтева за проверу испуњености услова за отпочињање обављања комуналне делатности управљање јавним паркиралиштима за послове вршење наплате комуналних услуга (кориснички сервис) мора да има минимални технички капацитет, и то:

1. до 500.000 становника – један кориснички сервис;
2. преко 500.000 становника – три корисничка сервиса.

Под бројем становника у смислу обављања послова комуналне делатности управљање јавним паркиралиштима подразумева се број становника града, односно насељеног места на чијој територији се обавља комунална делатност управљање јавним паркиралиштима.ˮ

Члан 4.

У члану 19. у табели, у колони „Стручна оспособљеност кадроваˮ, под редним бројем 1. речи: „Др вет./Спец. др вет./Струк. вет./Спец. струк. вет./Струк. маст. вет - високо образовање ˮ, замењују се речима: „Доктор ветеринарске медицинеˮ.

У колони „Образовањеˮ, под редним бр. 1-3. речи: „и додатну радну обуку на радном месту за поступање са животињама, односноˮ, замењују се речима: „обуку у складу са законом којим се уређује добробит животиња и додатне обукеˮ.

Под редним бројем 4. речи: „додатну радну обуку на радном месту за поступање са животињама, односноˮ, замењују се речима: „обуку у складу са законом којим се уређује добробит животиња и додатне обукеˮ.

У ставу 2. речи: „за поступање са животињама, односноˮ, бришу се.

Члан 5.

У члану 20. став 1. тач. 1) и 2) мењају се и гласе:

„1) доказ о власништву прихватилишта за напуштене животиње које се налази на тој територији јединице локалне самоуправе или на територији суседних јединица локалних самоуправа за заjедничке потребе или

2) уговор о збрињавању ухваћених, напуштених и изгубљених животиња са прихватилиштем за напуштене животиње које се налази на тој територији јединице локалне самоуправе или на територији суседних јединица локалних самоуправа за заjедничке потребе.ˮ

Члан 6.

У члану 21. тачка 2) брише се.

Члан 7.

После члана 21. додаје се члан 21a, који гласи:

„Члан 21a

Подносилац захтева за проверу испуњености услова за отпочињање обављања комуналне делатности зоохигијене, поред услова прописаних овом уредбом, мора да испуњава и услове у складу са прописима којима се уређује заштита становништва од заразних болести и прописима којима се уређује добробит животиња.ˮ

Члан 8.

У члану 22. речи: „по животну средину, људе и животињеˮ замењују се речима: „по друге животиње, људе или животну срединуˮ.

Члан 9.

Ова уредба ступа на снагу осмог дана од дана објављивања у „Службеном гласнику Републике Србијеˮ.

05 Број: 110-7787/2018-1

У Београду, 28. августа 2018. године

В Л А Д А

ПРЕДСЕДНИК

Ана Брнабић, с.р.